CONVOCATÒRIA D'AJUDES PER A LA REALITZACIÓ D'ESTADES BREUS A L'ESTRANGER D'ESTUDIANTS DE DOCTORAT EN CIÈNCIES EXPERIMENTALS I BIOSANITÀRIES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3995)
  + [Valencià](/va/acuerdo/3995)






Selector de idioma

Leer

* [Español](/es/acuerdo/3995)
* [Valencià](/va/acuerdo/3995)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA REALITZACIÓ D'ESTADES BREUS A L'ESTRANGER D'ESTUDIANTS DE DOCTORAT EN CIÈNCIES EXPERIMENTALS I BIOSANITÀRIES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA REALITZACIÓ D'ESTADES BREUS A L'ESTRANGER D'ESTUDIANTS DE DOCTORAT EN CIÈNCIES EXPERIMENTALS I BIOSANITÀRIES DE LA UNIVERSITAT D'ALACANT

Data d'aprovació
:   20/12/2016

Data de publicació
:   23/12/2016

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3995.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3995)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3995)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA REALITZACIÓ D'ESTADES BREUS A L'ESTRANGER D'ESTUDIANTS DE DOCTORAT EN CIÈNCIES EXPERIMENTALS I BIOSANITÀRIES DE LA UNIVERSITAT D'ALACANT&url=https://www.boua.ua.es/va/acuerdo/3995)

**Títol:** CONVOCATÒRIA D'AJUDES PER A LA REALITZACIÓ D'ESTADES BREUS A L'ESTRANGER D'ESTUDIANTS DE DOCTORAT EN CIÈNCIES EXPERIMENTALS I BIOSANITÀRIES DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dimarts, 20 de desembre de 2016

CONVOCATÒRIA D'AJUDES PER A LA REALITZACIÓ D'ESTADES BREUS A L'ESTRANGER D'ESTUDIANTS DE DOCTORAT EN CIÈNCIES EXPERIMENTALS I BIOSANITÀRIES DE LA UNIVERSITAT D'ALACANT

1. Objecte

L'objecte d'aquestes ajudes és facilitar i promoure la mobilitat internacional d'estudiants matriculats en el programa de doctorat en ciències experimentals i biosanitàries de la Universitat d'Alacant. L'ajuda es dedicarà a les despeses d'estada i desplaçament d'estudiants en països estrangers per a desenvolupar activitats d’investigació relacionades amb el contingut de la tesi doctoral.

2. Característiques de les ajudes

Les ajudes estan destinades a estudiants matriculats en el programa de doctorat en ciències experimentals i biosanitàries de la Universitat d'Alacant, curs 2016/2017, que hagen de realitzar una estada en una universitat o centre d’investigació superior a l'estranger durant aquest curs acadèmic.

L'estada es realitzarà durant l'any 2017. L'ajuda serà per un període mínim de 30 dies i màxim de 90 dies consecutius. No podran finançar-se períodes inferiors a 30 dies o superiors a 90 dies.

3. Normes general s de procediment

La Facultat de Ciències serà responsable d'establir els procediments adequats i donarà les instruccions necessàries per a la tramitació i la gestió de l'ajuda.

4. Termini de sol·licitud i procediment per a la formalització de sol·licituds

Per a la presentació de sol·licituds hi ha un termini de 20 dies hàbils a partir de la publicació d'aquesta convocatòria en el Butlletí Oficial de la Universitat d'Alacant (BOUA).

Només s'admetrà una sol·licitud per persona.

La sol·licitud, una vegada emplenada i signada, serà presentada en el Registre General de la Universitat d'Alacant o en qualsevol dels registres auxiliars, acompanyada de la documentació exigida en aquesta convocatòria i detallada en el mateix imprès de sol·licitud.

La Facultat de Ciències farà públic mitjançant publicació en UACloud de l'alumnat la relació de persones admeses o excloses i, en aquest cas, els motius d'exclusió perquè, en el termini de 10 dies hàbils esmenen la falta o acompanyen els documents preceptius. Si no es produïra l'esmena, s'entendrà que desisteix de la sol·licitud, d'acord amb el que estableix l'article 68 de la Llei 39/2015, d’1 d’octubre de règim jurídic de Procediment Administratiu Comú i de les Administracions públiques i amb els efectes previstos en l'article 21 de l’esmentada llei.

5. Marc legal i pressupostari

La dotació màxima per a aquesta convocatòria és de 16.000 € i es troba consignada en el capítol IV del pressupost de la Facultat de la Ciències. El pagament d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

6. Nombre d’ajudes i dotació

Està prevista la concessió de 4 ajudes de tres mesos cadascuna, o en defecte d'això tantes ajudes com siga possible sobre la base de la seua durada d'acord amb la disponibilitat pressupostària.

Les ajudes tindran una dotació fixa de 1.000 € per mes en concepte d'estada; i una dotació única de viatge de fins a 300 euros per a estades a Europa i al nord d'Àfrica, i fins a 1.000 € per a estades en altres zones geogràfiques, d'acord amb les despeses de desplaçament que es justifiquen.

La dotació en concepte d'estada es distribuirà de la forma següent:

- Un 60% en el moment de la resolució.

- Un 40% en el moment de la presentació de la memòria del treball realitzat que s’esmenta en el punt.

La dotació en concepte de viatge s'ingressarà una vegada presentada la documentació justificativa de la despesa i el certificat del centre receptor que acredite l'estada d’investigació realitzada a què es refereix el punt 13.

7. Requisits

L'alumnat que opte a aquestes ajudes hauran de reunir els següents requisits en la data de finalització de termini de presentació de la sol·licitud:

a) Haver formalitzat matrícula en el programa de doctorat de ciències experimentals i biosanitàries de la Universitat d'Alacant.

b) Tenir la nacionalitat espanyola, ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya.

c) No disposar d'altres subvencions o beques per a mobilitat.

d) Si són becaris/àries d'un programa que preveu el finançament per a la realització d'estades breus (d'almenys 12 setmanes), haver presentat (en convocatòries anteriors) la sol·licitud d'ajuda per a una estada i que aquesta haja sigut denegada i no tenir la possibilitat de tornar a sol·licitar aquesta ajuda. Per a fer-ho, l'estudiant haurà d'emplenar una declaració jurada en aquests termes.

8. Documentació que cal aportar

- Imprès de sol·licitud, segons model disponible en la pàgina web de la Facultat de Ciències.

- Estudiants de la Unió Europea: fotocòpia del passaport, DNI o equivalent, certificat de Registre de Ciutadà de la Unió en vigor.

- Estudiants que no pertanyen a la Unió Europea: fotocòpia de la targeta de residència en vigor.

- Expedient acadèmic oficial del període formatiu del programa de doctorat o del màster cursat.

- Currículum vitae i documentació acreditativa dels mèrits recollits en el currículum utilitzant el format normalitzat disponible en la pàgina web de la Facultat de Ciències.

- Declaracions jurades de complir amb els requisits b, c i d de l'apartat 7, si escau.

- Memòria breu sobre el treball que es farà durant l'estada (màxim 2 pàgines).

- Carta d'acceptació del centre receptor.

9. Valoració de les sol·licituds

Per a la valoració de les sol·licituds presentades es tindran en compte els criteris següents:

- Expedient acadèmic de la titulació de grau o equivalent: fins a 3 punts.

- Expedient acadèmics de titulació de màster o, si escau, del període formatiu del programa de doctorat: fins a 3 punts.

- Projecte d'activitats que es faran. Es valorarà l'interès cientificotècnic de la proposta i viabilitat de l’execució en el temps sol·licitat: fins a 2 punts.

- Premis i publicacions recollits en el CV: fins a 2 punts

La comissió , una vegada aplicats aquests criteris de valoració, elaborarà una relació prioritzada de candidats/es. La resolució inclourà, si escau, una llista de candidatures suplents per al cas que es produïren renúncies o baixes dins del termini de 3 mesos següents a partir de la data de publicació de la resolució de concessió. L'adjudicació de les ajudes corresponents a baixes i renúncies es produirà en l'ordre establit en la relació de suplents.

10. Comissió avaluadora

Les sol·licituds admeses seran avaluades per la Comissió de Garantia de Qualitat de la Facultat de Ciències.

11. Incompatibilitats

Aquesta ajuda és incompatible amb qualsevol altra ajuda, beca o contracte de naturalesa sembalnt finançada amb fons públics o privats.

12. Resolució, notificació i publicació de les ajudes

La Comissió de Garantia de Qualitat de la Facultat de Ciències avaluarà les sol·licituds rebudes i publicarà en el termini d'un mes la resolució provisional d'adjudicació d'ajudes.

Un vegada publicada la resolució provisional, les persones interessades disposaran de 15 dies hàbils per a formular les al·legacions i reclamacions que consideren pertinents mitjançant presentació d'instàncies a la Comissió de Garantia de Qualitat de la Facultat de Ciències. L'adjudicació definitiva de les ajudes serà publicada en la pàgina web i serà notificada a les persones sol·licitants mitjançant correu electrònic.

13. Justificació

Una vegada realitzada l'estada, l'alumnat ha de remetre a la secretaria de la Facultat de Ciències, en el termini d'un mes des de la tornada a Espanya:

- Certificat del centre receptor que acredite l'estada d’investigació feta.

- Memòria resum del treball realitzat (2-4 pàgines, DIN A4)

- Bitllets o targetes d'embarcament dels transports utilitzats i factura que acredite els imports corresponents.

L'incompliment d'aquesta obligació de justificació comportarà el reintegrament de la part d'ajuda que s'haja rebut, al marge de les restants conseqüències previstes en la Llei general de subvencions.

14. Recursos

Contra la resolució de concessió de les ajudes d’aquesta convocatòria cal interposar recurs potestatiu de reposició en el termini d'un mes davant el degà de la Facultat de Ciències de la Universitat d'Alacant. Una vegada transcorregut l’esmentat termini, només es podrà interposar recurs contenciós administratiu davant la jurisdicció contenciosa administrativa, sense perjudici de la procedència d’altres recursos.

DISPOSICIÓ FINAL

Aquesta convocatòria tindrà efecte des de l'endemà de la publicació en el BOUA.

Alacant, 20 de desembre de 2016

Luis Gras García

Degà de la Facultat de Ciències





[Carretera Sant Vicent del Raspeig s/n  
03414 Sant Vicent del Raspeig - Alacant  
 Tel. 98 448 1262 - Fax 97 180 8866](https://www.google.es/maps/@73.285140,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12627&trk=tyah&trkInfo=tarId%7I0507783820071%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)